Mathurapur Deula

Mathurapur Deula () është një manastir i vendosur në katundin Mathurapur të upazilas Madhukhali në distriktin Faridpur, Bangladesh. Disa besojnw se struktura është ndërtuar rreth shekullit të XVI, megjithëse studiuesit mendojnë se ajo është një ndërtesë e shekullit të XVII. Në vitin 2014, Mathurapur Deula u kandituan për tu futur në listën e Vendeve të Trashëgimisë Botërore nga Departamenti i Arkeologjisë së Bangladeshit.

Vendndodhja
Mathurapur Deula gjendet në katundin Mathurapur të komunës Gaxhna, upazila Madhukhali e distriktit Faridpur në divizionin Dhaka të Bangladeshit. Është e vendosur gjysmë kilometri në veri të rrugës Madhukhali-Raxhbari nga Pazari Madhukhali në autostradën Dhaka-Khulna dhe në anën perëndimore të rrugës në komunën Gaxhna, dy kilometra largë nga Madhukhali Sadar në rrugën rajonale Madhukhali-Baliakandi, përballë (në anën perëndimore të rrugës) lumit Çandana. Ai ndodhet 36 km në perëndim të qytezës së Faridpurit dhe rreth 3 km larg nga Madhukhali.

Historia
Burimet e kohës nuk japin ndonjë histori të tempullit dhe ndërtuesit të tij. Ka zëra se ai u ndërtua nga Sangram Singhu, që erdhi në Bengal si një gjeneral i mogulëve në vitin 1636 dhe pas vdekjes së Satraxhit, zamindarit të famshëm të Bhusnas, atij iu dha përgjegjësia e mbledhjes të të ardhurave në zonë dhe ai u bë shumë i pushtetshëm nën ombrellën e sunduesit të atëheshëm. Sipas zakoneve vendore, ai u martua me vajzën e famijes së një doktori në fshatin Kapasti dhe u vendos në Mathurapur. Sipas disa zërave të tjerë ai u ndërtua si një shtyllë fitoreje nga Man Singhu, gjenerali i perandorit Akbar, pas mundjes së mbretit Pratapaditja në një luftë. Në këtë mënyrë, Mathurapur Deula është një kolona fitoreje, por nuk ka dëshmi të besueshme për këtë histori. Megjithatw duke analizuar veçoritë e tij arkitekturore mendohet se ai është ndërtuar në shekullin e XVII.

Përshkrimi
Ky tempull me dymbëdhjetë kënde është një monument i mrekullueshëm i arkitekturës tempullore. Pasi arrin rreth 3 metra lartësi, tempulli fillon të ngushtohet lehtësisht. Por kulmi i tij tani është sheshuar megjithëse është akoma  i lartë nga toka. Është dëgjuar se ai ishte më i lartë se tani. Faqet e tij të jashtme janë të dekoruara punime në terrakotë, ku paraqiten skena të ndryshme nga Ramajana dhe Mahabharata, të paraqitura në mënyrë shumë tërheqëse. Brenda tempullit ndodhet një qelë e vogël. Hyrja e vetme për te qela, ndodhet në murin jugor. Kjo hyrje e ndërtuar me hark gjysmë-rrethor është relativisht me hulli. Brenda qelës nuk ndonjë ikonë dhe nuk ka dëshmi se ka pasur në të shkuarën.

Muret e saj janë në stilin barok dhe është rreth  e lartë nga toka; brenda saj ndodhet një dhomë e vogël. Sipas strukturës së saj, nuk është gabim që ajo të quhet edhe tempull, megjithatë Mathurapur Deula është një deula në përshtatje me natyrën dhe me gjasa e vetmja e tillë mes strukturave të shekullit të XVI. Ajo është një strukturë e asaj kohe me dymbëdhjetë kënde. Për shkak të dymbëdhjetë këndeve, nga lartë ajo duket si një yll, lartësia e mureve është , struktura kryesore e ndërtesës ësthë një përzierje gëlqereje-surki. Muri i jashtëm i ndërtesës ësthë organizuar vertikalisht, duke krijuar një ndjenjë spektakolare në kombinimin e dritës dhe hijes. Në këtë mur janë gdhendur dhe pikturuar skena kërcimi, lufte dhe Pavan Putra Viran.

 Galeri Pamjesh

Shiko gjithashtu
 Tempulli Dhakeshvari
 Tempulli i Xhoj Kalit
 Mandiri Ramna Kali
 Mandiri Shri Sidheshvari Kali
 Mandiri Lakshmi Narajan në Dhaka
 Tempulli Radhakrishna, Sutrapur
 Tempulli Khelaram Data
 Xhaganath Ratha e Dhamrait
 Tempulli Raxharam Khalia
 Tempulli i Çandravatit në Kaçaripara
 Tempulli Dhanuka Manasa
 Tempulli Lakshmi Narajan i Raxha Babusë
 Ashrami Svamibagh ISKCON
 Lista e tempujve hindu në Bangladesh
 Hinduizmi në Bangladesh
 Lista e vendeve arkeologjike në Bangladesh
 Historia e Bengalit
 Arkitektura e Bangladeshit
 Arkitektura e Bengalit

Referime

Lidhje të jashtme





Kategoria:Ndërtesa të përfunduara në shekullin XVII
Kategoria:Tempuj hindu në Bangladesh
Kategoria:Manastire hinduiste